এনকাউন্টারে ছত্তিশগঢ়ে নিকেশ চার মাওবাদী, মৃত্যু পুলিশকর্মীর

ওয়েব ডেস্ক: নতুন বছরের শুরুতেই ছত্তিশগঢ়ে (Chhattisgarh) এনকাউন্টারে (Encounter) মৃত্যু চার মাওবাদীর। সংঘর্ষে এক পুলিশকর্মীরও মৃত্যু হয়েছে। নকশাল (Naxal) অধ্যুষিত অবুঝমাদে (Abujhmaad) এই ঘটনা ঘটেছে। নারায়ণপুর ও দান্তেওয়াড়া জেলায় সীমান্ত এলাকায় শনিবার রাত থেকেই পুলিশ ও মাওবাদীদের সংঘর্ষ হয়। একে ৪৭ ও এসএলআরের মতো স্বয়ংক্রিয় আগ্নেয়াস্ত্র সেখান থেকে উদ্ধার হয়েছে। নারায়ণপুর, দান্তেওয়াড়া, জগলপুর, কোন্দাগাঁও জেলা থেকে পুলিশ টিম ও এসটিএফ এই অভিযানে অংশ নেয়।

ওই ঘটনায় হেড কনস্টেবল সন্নু করমের মৃত্যু হয়েছে। গত বছর সব থেকে বেশি মাওবাদী এনকাউন্টারের ঘটনা ঘটেছে এই অবুঝমাদে। আশির দশক থেকেই এই অবুঝমাদ মাওবাদীদের শক্ত ঘাঁটি।

আরও পড়ুন: হাজির হিংস্র বাঘ, চোখ বন্ধ করলেই বিপদ থেকে মুক্তি? লাদাখে চীনের দখলদারিতে বিরোধীদের বাক্যবাণে বিদ্ধ মোদি সরকার